**OHJEET KILPAILUTAPAHTUMAAN OSALLISTUVILLE 4.7.2020**

**Korona-ohjeet kaikille:**

Tule vain terveenä kisoihin.

WC tiloissa, kanttiinissa ja heittopaikoilla on käsidesiä käytössä. Muista huolellinen käsien pesu kilpailupaikalle saapuessasi.

WC tilat ovat kentälle saavuttaessa huoltorakennuksessa.

Kilpailijat pyrkivät noudattamaan turvavälejä mahdollisuuksien mukaan omaa suoritusvuoroaan odottaessaan.

Verryttelyt tehdään turvavälit huomioiden.

**Urheilukenttä on vain kilpailua ja kilpailijoita sekä toimitsijoita varten. Valmentajat, huoltajat tai vanhemmat voivat antaa ohjeita kilpailijoille kentän aidan ulkopuolelta.**

**Kun hyppyjen, heittojen askelmerkit ja lähtötelineet ovat kunnossa, niin vanhempi/huoltaja siirtyy nopeasti pois suorituspaikalta ilman erillistä toimitsijoiden ohjausta.**

**Vain toimitsijat käsittelevät suoritusvälineitä.**

**Katsomossa ovat vain katsojat turvavälejä noudattaen.**

**Osanoton varmistus ja numerot:**

Nuorten Timanttikisoissa ei ole erillistä osanoton varmistusta, eräjaot näkyvät live-tulospalvelussa. Suorituspaikan läheisyyteen n.10 min ennen lajin alkua. Aikataulu on tiukka ja harjoitusheittoihin/hyppyihin on varattu lyhyt aika.

**Aikuisten Timanttikisoissa varmistukset juoksumatkoille tulee tehdä 45 minuuttia ennen juoksun alkua.**

Kilpailupaikalla emme ota vastaan maksuja, joten hoidathan maksut kuntoon.

Kaikille osallistujille jaetaan numerot ja tarkastetaan osallistumismaksujen suoritus.

Numeroa ei saa taittaa ja numerot palautetaan katoksessa olevaan laatikkoon.

(Kentälle tultaessa VsV:n sinisestä telttakatoksesta saat numerot ja teet aikuisten juoksumatkojen varmistukset)

**Aikataulu**

Aikataulu on rakennettu siten, että yhdessä sarjassa kilpaileva urheilija voisi osallistua mahdollisimman moneen lajiin. Päällekkäisyyksiä emme kuitenkaan täysin voi välttää.

Juoksut ohjaavat kilpailua. Ole aina juoksujen osalta aikataulun mukaisesti paikalla ja seuraa myös kuulutuksia. Mikäli joku kenttälaji on kesken niin sovi lajijohtajan kanssa omista kilpailusuorituksistasi. Pyrimme olemaan joustavia.

**Jatkoonpääsy eri lajeissa**

Ainoastaan N/M 100 metrillä on finaali, kaikissa muissa lajeissa juoksut ovat suoraan loppukilpailuna.

Pituussuuntaisissa hypyissä ja heitoissa on kaikissa sarjoissa kolme alkukilpailukierrosta, jonka jälkeen kahdeksan parasta jatkavat finaalikierrokselle (3+3).

T/P9 ja T/P 11 3-ottelussa huomioidaan kenttälajien kolmen ensimmäisen kierroksen paras tulos.

**Rimankorotukset T/ P 13 sarjassa**

Riman korostukset ovat aluksi 6 cm ja 124 cm jälkeen nousevat 3 cm kerralla.

82-88-94-100-106-112-118-124- 127 + 3cm jatkossa

**Omien heittovälineiden käyttö ja käsien desinfiointi heittopaikoilla:**

Omien heittovälineiden käyttö on sallittua, välineet tarkastaa lajin johtaja ennen kilpailun alkua. Tarkastus tehdään urheilukentän heittopäädyn varastossa.

Kilpailijoiden omat heittovälineet ovat kilpailun aikana kaikkien kilpailijoiden käytettävissä.

Heitoissa urheilija käyttää järjestäjien antamaa käsidesiä ennen heittoa ja heiton jälkeen.

**Ensiapu:**

Kilpailupaikalla ensiavusta vastaa Vammalan SPR:n ensiapuryhmä. Ryhmä on katsomossa, kiertää myös kentällä.

Heitto- ja hyppypaikoilla toimitsijoilla on järjestäjän toimesta kertakäyttöiset kylmäpakkaukset.

**Palkintojenjako**

Kunkin lajin kolme parasta palkitaan, palkinnot jaetaan heti lajin valmistuttua.

Nuorten 3-otteluissa palkitaan kuusi(6) osallistujaa.

Aikuisten kisoissa paras urheilija palkitaan aidolla timantilla.

Live tulospalvelu on käytössä.